ZIŅOJUMS
pie 2022. gada pārskata

1. Organizācijas nosaukums un juridiskā adrese: biedrība „Laimas slimības slimnieku biedrība”, Dārza iela 30, Sigulda, Siguldas novads, LV-2150
2. Organizācijas reģistrācijas numurs: 40008285893, datums: 25.03.2019.
3. Ziņas par pārvaldes institūcijas locekļiem: valdes locekle Elīna Prikule no 25.03.2019., valdes locekle Sigita Pešele no 29.11.2022.
4. Organizācijas svarīgākie sasniegumi pārskata gadā un tās attīstības perspektīvas:  biedrība „Laimas slimības slimnieku biedrība” savā ceturtajā darbības gadā:
* organizējusi informatīvu un izglītojošu semināru, kurā jebkuram interesentam bija iespēja noklausīties ārstes-naturopātes Ineses Sproģes lekciju par Laimas slimību un zinātņu doktores psiholoģijā un psihoterapeites [Ineses Elsiņas psihologa - psihoterapeita prakse](https://www.facebook.com/ineseelsina.lv?__cft__%5b0%5d=AZV8EJgvNFKb5Kk4S7gxi4AU7L9L1MPTrntJFA7A4yFwc7UXVPRjCRNzInIiOp3ZbSEec97zOPm1R2zR2RPAQOIoUBu1kTf9KviDlXiJZg27Qp4VKS56Xdpd30MVRPbb6cQ&__tn__=-%5dK-R) lekciju par hronisku veselības problēmu un psihiskā veselības stāvokļa saikni;
* izveidojusi un publicējusi dr. biol. Voldemāra Spuņģa lekciju “Ērces Latvijā”, kurā speciālists dalās ar būtiskāko informāciju, kas saistīta ar ērcēm;
* izveidoti un publicēti informatīvi un izglītojoši materiāli par Laimas slimību un ērcēm, kā arī aktualizēta informācijas pieejamība Latvijas informatīvajā telpā par Laimas slimību, kura potenciāli var skart jebkuru Latvijas iedzīvotāju. Regulāri biedrības mājaslapā [www.laimasslimiba.lv](http://www.laimasslimiba.lv) un biedrības *Facebook* kontā: <https://www.facebook.com/laimasslimniekubiedriba>, kā arī atbalsta grupā: <https://www.facebook.com/groups/287354671899758> tiek publicēta aktuālā informācija par Laimas slimību un cilvēku pieredzes stāsti cīņā ar to;
* biedrības 2021.gadā izstrādātās darba lapas bērniem par ērcēm “Ērču detektīva rokasgrāmata” sadarbībā ar “Latvijas valsts meži” un SIA “GenEra” nodrukātas 2000 grāmatiņas. Lielākā daļa tās izdalītas dažādu skolu un bērnudārzu bērniem, lai izglītotu bērnus, viņu vecākus un skolotājus par ērcēm, Laimas slimības riskiem un iespējamo profilaksi: <https://site-855051.mozfiles.com/files/855051/2021_05_18_ERCU_detektivs.pdf>.

2022.gadā pieaudzis dalībnieku skaits biedrības izveidotajā atbalsta grupā *Laimas slimības slimnieku atbalsta grupa* sociālajā vietnē *Facebook.* Uz 2022.gada 31.decembri reģistrējušies aptuveni 2,3 tūkstoši dalībnieku*,* kuri apmainās ar informāciju, pieredzi, kā arī viens otram sniedz emocionālu atbalstu saistībā ar šo saslimšanu.

Biedrība „Laimas slimības slimnieku biedrība” ir izvirzījusi sev vairākus ilgtermiņa mērķus. Svarīgākie no tiem ir sadarbības veicināšana ar ārstniecības iestādēm un personālu (infektologiem, imunologiem, ģimenes ārstiem u.c.), veidojot informācijas apmaiņu par Laimas slimības noteikšanu, ārstēšanu, un citām slimības aktualitātēm, un labdarības projektu īstenošana, ar mērķi piesaistīt ziedojumus un sniegt finansiālu atbalstu Laimas slimības smagāk skartajiem slimniekiem, kuri zaudējuši savas darba spējas (atkarīgs no ziedojumu piesaistīšanas iespējām).

2023.gadā plānots turpināt informēt un izglītot par Laimas slimību dažādos biedrības informācijas kanālos un sniegt atbalstu cilvēkiem, kuriem tas ir nepieciešams, kā arī plānots S. H. Buhner grāmatas „Healing Lyme: Natural Healing of Lyme Borreliosis and the Coinfections Chlamydia and Spotted Fever Rickettsiosis” tulkošanas darbs, lai to varētu izdot latviešu valodā, tādējādi cilvēkiem nodrošinot plašu informāciju par Laimas slimību un iespējām sev palīdzēt (projekta gaita atkarīga no ziedojumu piesaistīšnas).

1. Informācija par fondiem -
	1. Atlikumi pārskata gada sākumā: 1532 EUR un beigās: 1315 EUR.
	2. Fondu līdzekļu palielinājums pārskata gadā kopsummā un sadalījumā pa to veidošanās avotiem – no ieņēmumu un izdevumu pārskatā aprēķinātās ieņēmumu un izdevumu starpības, no fondu līdzekļu pārdales vai no citiem avotiem: 0 EUR.
	3. Fondu līdzekļu samazinājums pārskata gadā kopsummā un sadalījumā pa virzieniem – pārdale uz citiem fondiem, fondos turēto līdzekļu izlietojums vai to vērtības samazinājums: 217 EUR.
2. Informācija par brīvprātīgo darbu:

Biedrības „Laimas slimības slimnieku biedrība” valde darbojas bez atlīdzības un visus pienākumus un darbus veic brīvprātīgi, bez noslēgtiem Brīvprātīgā darba līgumiem.